ตอนนี้ทานยาคุม belara 21 เม็ดมาประมาณ 5-6 เดือนแล้ว ปกติประจำเดือนจะมาช่วงหยุดยา 7 วันตลอด แต่เดือนนี้ประจำเดือนมาก่อนยาคุมหมดประมาณ 2-3 เม็ดสุดท้าย จะเป็นอะไรมั้ยคะ?
สวัสดีครับ CTปกติ หากรับประทานยาคุมกำเนิดอยู่เป็นประจำมาหลายเดือนแล้ว ระดับฮอร์โมนก็น่าจะคงที่และไม่น่าจะทำให้เกิดเลือดออกได้นะครับ ดังนั้น การที่มีเลือดออกทางช่องคลอดในช่วงที่ยังไม่ถึงเวลามีประจำเดือน ถือว่าเป็นความผิดปกติ ซึ่งอาจเกิดได้จากหลายสาเหตุครับ อาทิเช่น1.ฮอร์โมนไม่สมดุล เช่นรังไข่ทำงานผิดปกติ2.ภาวะแทรกซ้อนจากการตั้งครรภ์3.โรคติดเชื้อทางเพศสัมพันธ์4.เนื้องอกในมดลูก5.ผลจากยาคุมกำเนิด6.โรคอื่นๆ เช่น ต่อมธัยรอยด์มีปัญหาด้วยสาเหตุของโรคที่แตกต่างกัน จึงควรไปพบคุณนรีเวช เพื่อทำการตรวจภายใน สำหรับการวินิจฉัยและรักษาที่ถูกต้องต่อไปครับ